# Girls

Girls és una sèrie de televisió nord-americana que va començar a emetre a la cadena HBO, el 15 d'abril de 2012. Aquesta sèrie creada i protagonitzada per Lena Dunham, és una tragicomèdia sobre un grup de noies de vint vivint a Nova York. La idea de la sèrie va sorgir d'una experiència real de Lena Dunham.

## Sinopsi

Hannah aspira a guanyar-se la vida escrivint. Mentrestant treballa com a becària sense cobrar. D'un dia per l'altre, els seus pares li comuniquen que no pensen mantenir-la més. La sèrie arrenca aquest dia fatídic i segueix la vida de Hannah i les seves amigues a Brooklyn, Nova York.
Alguns dels problemes a què s'enfronta Hannah estan basats en les experiències vitals de Lena Dunham, incloent el que els seus pares deixessin de mantenir-la i el desig de convertir-se en escriptora. Lena ha dit que Girls tracta d'una part de la població de la qual no s'ha parlat, i que connecta Gossip Girl, adolescents convertint-se en adults, amb Sexe a Nova York, adults començant una família.

## Repartiment
### Personatges principals

* Lena Dunham com a Hannah Horvath
* Allison Williams com a Marnie Michaels
* Jemima Kirke com a Jessa Johansson
* Zosia Mamet com a Shoshanna Shapiro
* Adam Driver como Adam Sackler

### Personatges recurrents

* Christopher Abbott com a Charlie
* Alex Karpovsky com a Ray Ploshansky
* Andrew Rannells com a Elijah
* Becky Ann Baker com a Loreen Horvath
* Peter Scolari com a Tad Horvath
* Kathryn Hahn i James LeGros com a Katherine i Jeff Lavoyt
* Chris O'Dowd com a Thomas-John

## Recepció
### Crítica

En general, les crítiques han lloat aquesta sèrie pel seu realisme, humor i frescor.
James Poniewozik de Time va lloar aquesta sèrie dient que era "natural, audaç, plena de matisos i de vegades hilarant".
No obstant això, John Cook va descriure la sèrie en Gawker negativament: "programa de televisió sobre nens de papà i música dolenta i Facebook i sobre què difícil és saber qui ets i [...] el cansament de teatralitzar la teva pròpia vida, pretenent ser algú que comprèn el buit existencial i el narcisisme d'aquesta mateixa caracterització".

#### Controvèrsia

L'episodi pilot de la sèrie va ser criticat per tenir un repartiment que es compon exclusivament de persones blanques, tot i desenvolupar-se a Nova York, una ciutat en què conviuen persones d'ètnies diferents. Els únics actors negres que apareixen en l'episodi pilot són un rodamón i un taxista i l'única actriu asiàtica té l'única característica de ser bona amb Photoshop. Lena Dunham ha concedit entrevistes en què ha parlat de la qüestió de la diversitat ètnica en la sèrie i ha dit que aquesta qüestió serà esmenada en la segona temporada de la sèrie.

## Referències

* ↑ «Concurso Tercera Temporada en Episodio Piloto». Arxivat de l'original el 2014-02-20. [Consulta: 7 febrer 2016].
* ↑ «Series tagline». HBO. [Consulta: 29 maig 2012].
* 1 2 Goldberg, Lesley. «TCA: Lena Dunham Says HBO's 'Girls' Isn't 'Sex and the City'». The Hollywood Reporter, 13-01-2012. [Consulta: 14 gener 2012].
* ↑ «http://www.sensacine.com/series/serie-9257/temporada-19247/reparto/». [Consulta: 17 maig 2020].
* ↑ «Girls - Season 1 Reviews, Ratings, Credits, and More at Metacritic». [Consulta: 30 abril 2012].
* ↑ Poniewozik, James. «Dead Tree Alert: Brave New Girls». Time. [Consulta: 5 maig 2012].
* ↑ Cook, John. «'Small Girl Big Mouth': A Girls Recap». Gawker, 16-04-2012. [Consulta: 18 abril 2012].
* ↑ McKay, Hollie. «Criticism of HBO's 'Girls' for being about 'white girls, money, whining' justified?». FoxNews.com, 18-04-2012. [Consulta: 18 abril 2012].
* ↑ Makarechi, Kia. «'Girls' Reviews: New HBO Show And Lena Dunham Face Backlash On Racism And More». The Huffington Post, 16-04-2012. [Consulta: 18 abril 2012].